
Kom med forslag til ny visjon for Flakstad kommune!



Utarbeidelse av ny samfunnsplan for Flakstad kommune (2019-2031) er i gang, og i den forbindelse trenger samfunnsplanen en ny visjon. Dagens visjon for Flakstad kommune er fra 2007, og lyder slik: *«Flakstad – kystkommune med livskvalitet, fremtidsvyer og plass til flere.»*

Styringsgruppa ønsker Flakstadfjæringer med på laget i utarbeidelsen av ny visjon for Flakstad kommune. Nedenfor er en liste med visjoner som er innhentet fra innspillsrundene. Hvor noen har pekt på tema og verdier de mener bør inngå i en visjon, har andre skrevet en konkret visjon.   
  
*Kanskje noen av utsagnene nedenfor kan inspirere deg til å lage din visjon for Flakstad kommune?*  
  
**Hva er en visjon?**  
En visjon kan defineres som et bilde av en fremtidig, ønsket tilstand. En visjon kan være en fremtidsdrøm - noe en skal strekke seg etter.

Send inn bidrag til: [ane@salt.nu](mailto:ane@salt.nu)

* Bærekraftige samfunn i alle bygder
* Levedyktige bygder
* En kommune, et fellesskap, et samfunn
* Inkludere bygdene, ildsjelene, i samfunnsutviklingen.
* Geografien er unik/ viktig i Flakstad
* Hold turisten i handa mæ skyvottan
* «Fisken er fremtiden for folk i Flakstad!»
* «For Flakstad kommer fisken først!»
* Flakstad «lever» også av minnene på fordums slit.
* «Med ryggen mot fjellet og føttene i havet – så sitter vi godt og trives med kavet»
* Ta vare på det vi har: natur, sykehjem/ helse, skoler m.m.
* «Vi jobber for livet for å gjøre det beste ut av det vi har!»
* Ei levende glad bygd – vi ser bare muligheter!
* Forbli en egen kommune – unngå sammenslåing!
* Vi ser bare muligheter!
* Flakstad – turista, fesk og kuling. Kom hit så blir du e fuling.
* Flakstad – en plass for fremtiden!
* Ei levende glad bygd for alle.
* Flakstad – ingenting er umulig!
* Flakstad! God plass til alle, både små og store.
* Flakstad – framtidsrettet, samhold og engasjert.
* Flakstad – på lag for fremtiden!
* Flakstad: primærnæring + reiseliv = SANT!
* Vi står han av. Vi klora oss fast.
* Utsikt til fjellet og framtid i havet!
* Brubygget i vest!
* Yttersida = innersida. Leite – skjelfjordleite
* Flakstad kommune: en framtidsrettet kystkommune for folk, fugl og fisk.
* Flakstad kommune: - Turist eller tørrfisk! Den beste plassen å bo, besøke eller arbeide i Lofoten.
* Flakstad – for det gode liv, samhold og raushet
* Flakstad – Lofotens kommune med plass til alle!